《过秀州城东》
元代·方回

海邑疏囚昔此过，鸣榔未了又渔歌。
重来野色秋如许，似觉人家旧更多。
晴日茅檐横晒布，水田竹架倒扦禾。
吴侬苟且度饥岁，焉得官廉吏不苛。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。